b'\n_START_ARTICLE_\nHallikirkko\n_START_PARAGRAPH_\nHallikirkko on useampilaivainen pitk\xc3\xa4kirkko, jonka sivulaivat ovat yht\xc3\xa4 korkeat tai l\xc3\xa4hes yht\xc3\xa4 korkeat kuin keskilaiva. Sivulaivojen korkeus erottaa hallikirkon basilikasta, jossa keskimm\xc3\xa4inen laiva on aina selv\xc3\xa4sti sivulaivoja korkeampi. Hallikirkossa keskilaiva saa valonsa sivulaivojen ikkunoista. Hallikirkkoja rakennettiin jo romaanisella ajalla, mutta ne yleistyiv\xc3\xa4t etenkin gotiikan aikana.'